Θέμης Καραμουρατίδης

Ο **Θέμης Καραμουρατίδης** είναι Έλληνας συνθέτης, ενορχηστρωτής και πιανίστας.

## Βιογραφία
Γεννήθηκε στο Πλατύ Ημαθίας το 1981. Έχει φοιτήσει στο τμήμα Επικοινωνίας, Μέσων και Πολιτισμού του Παντείου Πανεπιστημίου. Έχει κάνει σπουδές κλασικού πιάνου, αρμονίας και έχει παρακολουθήσει μαθήματα φωνητικής.

## Έργο
Το 2004, στο δίσκο *Δεύτερη Ακρόαση* της Μικρής Άρκτου συνέθεσε τη μουσική στο τραγούδι «Χαλί» (σε στίχους του Γεράσιμου Ευαγγελάτου) και στο «Ονειρεύομαι» (σε στίχους δικούς του), τραγούδι που υπάρχει και στη συλλογή *Island 4* σε mix version. Το 2005, συνέθεσε τα τραγούδια "Δίδυμοι έρωτες" και "Τα περιττά", σε στίχους του Παρασκευά Καρασούλου για τον δίσκο του Μάριου Φραγκούλη *Ο κήπος των ευχών*.

Το 2007, κυκλοφόρησε πάλι από τη Μικρή Άρκτο το CD-single "Εν λευκώ" σε στίχους Γεράσιμου Ευαγγελάτου και ερμηνεία Νατάσσας Μποφίλιου, ως πρόλογος του άλμπουμ *Μέχρι το τέλος*, που έκαναν οι τρεις τους, τον Μάρτιο του 2008.

Το 2008, το τραγούδι του, στο οποίο συνέγραψε και τους στίχους "Έχω ένα σχέδιο (θα φύγω)", συμπεριλήφθηκε στον δίσκο *One for the road* του Δώρου Δημοσθένους. Μαζί με τον Γεράσιμο Ευαγγελάτο έγραψαν για τη Χαρά Κεφαλά τα τραγούδια "Το αλάτι" και "Έχω μια λέξη" που περιλαμβάνονται στο δίσκο της *Μια Χαρά στο φουαγιέ*, ενώ έντυσε μουσικά και την παράσταση "Μικρός Πρίγκιπας:Πλανήτης Β612", της ομάδας Ασομο4 (Τανγκό του Μικρού Πρίγκιπα).

Την άνοιξη του 2009, κυκλοφόρησε το EP *Τρία μυστικά* σε στίχους του Γεράσιμου Ευαγγελάτου και ερμηνεία της Νατάσσας Μποφίλιου, εγκαινιάζοντας τις εμφανίσεις τους στο Metropolis Stage, σε μια σειρά παραστάσεων με την καλλιτεχνική επιμέλεια του Γεράσιμου Ευαγγελάτου. Επίσης, έντυσε μουσικά την παράσταση "Toilet Stories", σε σκηνοθεσία του Δημήτρη Χαλιώτη. Το καλοκαίρι του 2009 επιμελήθηκε τις ενορχηστρώσεις στην συναυλία της Νατάσσας Μποφίλιου στo Γκάζι ενώ τον Οκτώβριο, επιμελείται τη συναυλία που έδωσαν μαζί η Νατάσσα Μποφίλιου, η Ρίτα Αντωνοπούλου και η Ελεονώρα Ζουγανέλη, στον ίδιο χώρο. Το φθινόπωρο του ίδιου χρόνου, γράφει σε συνεργασία με τον Γεράσιμο Ευαγγελάτο δύο τραγούδια για το δίσκο της Τάνιας Τσανακλίδου *Προσωπογραφία* ("Αυτό είμαι", "Η νύχτα της φωτιάς"), ενώ συγχρόνως επιμελείται και τις εμφανίσεις της Νατάσσας Μποφίλιου στον Σταυρό του Νότου.

Στις αρχές του 2010, γράφει τη μουσική για τις θεατρικές παράστασεις "Μην παίζεις με τα χώματα", της Στέλλας Βλαχογιάννη σε σκηνοθεσία Σοφίας Καραγιάννη και Υρώς Μιχαλακάκου, τη μουσικοθεατρική σάτιρα των Θεόφιλου Κόκκαλη και Δημήτρη Χαλιώτη "The killer show", σε σκηνοθεσία του δεύτερου καθώς επίσης και για το "Belle Reve", τη θεατρική παράσταση της ομάδας Τεχνικό, βασισμένη σε μονόπρακτα του Τένεσι Ουίλιαμς. Συνέθεσε τα τραγούδια της δισκογραφικής δουλειάς της Νατάσσας Μποφίλιου με τίτλο *Εισιτήρια διπλά* που κυκλοφόρησε τον Μάρτιο του 2010 σε στίχους Γεράσιμου Ευαγγελάτου. Επίσης επιμελήθηκε τις ενορχηστρώσεις των εμφανίσεων της Νατάσσας Μποφίλιου στο Μετρό, τον Απρίλιο του 2010. Άλλη μία συνεργασία του με τον Γεράσιμο Ευαγγελάτο ("Τι μένει"), υπάρχει στο δίσκο της Γεωργίας Νταγάκη "Δεν έχω μάτια να δεις", που κυκλοφόρησε το 2010.

Τον Οκτώβριο του 2010, πραγματοποιεί στο θέατρο ΚΑΠΠΑ μια παράσταση με τραγούδια δικά του και άλλων καλλιτεχνών, εμπνευσμένα από το θέατρο και τον κινηματογράφο. Το εγχείρημα πλαισιώνουν πολλοί τραγουδιστές και ηθοποιοί και ένα CD με τη ζωντανή ηχογράφηση της παράστασης κυκλοφορεί από τη Lyra, το Φεβρουάριο του 2011, με τίτλο *Έχω ένα σχέδιο - Ζωντανή ηχογράφηση στο Θέατρο ΚΑΠΠΑ*. Στον δίσκο της Ρίτας Αντωνοπούλου "Μια πόλη για δύο", ο Θέμης Καραμουρατίδης δίνει το παρών υπογράφοντας συνθετικά τέσσερα τραγούδια: "Η σειρά μας", "Το τρίτο πρόσωπο" και "Στο φιλικό" σε στίχους Γεράσιμου Ευαγγελάτου καθώς και το "Μας ταιριάζει η ζωή", σε στίχους του Οδυσσέα Ιωάννου.

Παράλληλα, συνεχίζει να γράφει μουσική για το θέατρο και συγκεκριμένα για τις παραστάσεις "Αν αργήσω,κοιμήσου", του Άκη Δήμου σε σκηνοθεσία των Κωνσταντίνου Ασπιώτη και Μίνωα Θεοχάρη, για το "Το Πάρτι της Βασίλισσας", σε κείμενα του Θεόφιλου Κόκκαλη και σκηνοθεσία του Γιώργου Συμεωνίδη και για το "Κραχ", της Σοφίας Καραγιάννη και της Ομάδας Gaff. Η περιοδεία με τη Νατάσσα Μποφίλιου ανά την Ελλάδα συνεχίζεται ενώ για δεύτερη χρονιά εμφανίζονται στην Αθήνα, στον συναυλιακό χώρο «Μετρό».

Τον Οκτώβριο του 2011 κυκλοφορεί από την Prospero, ο δίσκος με τα τραγούδια της παράστασης "Αν αργήσω, κοιμήσου" σε στίχους του Άκη Δήμου, ενώ συνεχίζονται οι εμφανίσεις με τη Νατάσσα Μποφίλιου, ανά την Ελλάδα.

Ο Φεβρουάριος του 2012, τους βρίσκει στο Gazoo, να παρουσιάζουν τη νέα τους δουλειά, σε στίχους του Γεράσιμου Ευαγγελάτου, με τίτλο *Οι μέρες του φωτός*, που κυκλοφόρησε 4 μήνες αργότερα από τη SONY-BMG.

Το φθινόπωρο του ίδιου έτους, έγραψε τη μουσική για τις θεατρικές παραστάσεις "Αθανασία", σε σκηνοθεσία του Χρήστου Δήμα και "Η μικρή μας πόλη", σε σκηνοθεσία Τάκη Τζαμαργιά.

Το Δεκέμβριο του 2012, κυκλοφόρησε ο δίσκος *Όλα τα ναι του κόσμου*. Μια συλλογή τραγουδιών και ποιημάτων, βασισμένα σε 2 βιβλία της Φωτεινής Τσαλίκογλου, σε στίχους της Ελεάνας Βραχάλη και ενορχηστρώσεις του Θέμη Καραμουρατίδη.

Τον Ιανουάριο του 2013, συνέθεσε τη μουσική για τις θεατρικές παραστάσεις "Να ΄ρθω μαζί σου", σε σκηνοθεσία του Κωνσταντίνου Ασπιώτη και "Ή", σε σκηνοθεσία Άννας Μιχελή. Παράλληλα, μαζί με τον Γεράσιμο Ευαγγελάτο έστησαν "Το πέρασμα των μάγων", τη νέα μουσική παράσταση της Νατάσσας Μποφίλιου, στο Kyklos Live Stage.

Το Μάρτιο, κυκλοφόρησε το πρώτο ντουέτο του Θεμη Καραμουρατίδη, μαζί με τη Μαρίζα Ρίζου, με τον τίτλο "Παράταση" και συμπεριλήφθηκε στο δίσκο της *Γλυκό πρωί*. Τον Απρίλιο, κυκλοφόρησε ο δίσκος *Μετακόμιση τώρα*, της Ελεωνόρας Ζουγανέλη, στον οποίο ο Θέμης Καραμουρατίδης συμμετέχει συνθετικά σε 5 τραγούδια (4 σε στίχους του Γεράσιμου Ευαγγελάτου και ένα της Ελεάνας Βραχάλη).

Το καλοκαίρι του 2013, παράλληλα με εμφανίσεις σε όλη την Ελλάδα στο πλευρό της Νατάσσας Μποφίλιου, συμμετέχει μαζί με πλήθος άλλων καλλιτεχνών (Στάθης Δρογώσης, Μανώλης Φάμελλος, Φοίβος Δεληβοριάς, Κωστής Μαραβέγιας κ.ά.), στην κολεκτίβα αλληλεγγύης "Αγάπη ρε+", με σκοπό να εναντιωθούν, όπως λένε οι ίδιοι, "στο φόβο και το ρατσισμό, στο μίσος και τη ρητορική του".

Τον Οκτώβριο της ίδιας χρονιάς παρουσιάζεται στο Passport του Πειραιά η μουσική παράσταση της Νατάσσας Μποφίλιου "Πάμε ξανά", την οποία συνυπογράφει με το Γεράσιμο Ευαγγελάτο.

Στις αρχές του 2014 γράφει τη μουσική για τη θεατρική παράσταση "Ο Θεός βαριέται τώρα τελευταία", συνεργάζεται με τον Πάνο Μουζουράκη στον δίσκο του με τίτλο *Στόχος*, ενώ το Φεβρουάριο κυκλοφορεί από τη Feelgood Records ο νέος δίσκος της Γιώτας Νέγκα τον οποίο ντύνει μουσικά εξ ολοκλήρου ο Θέμης Καραμουρατίδης, σε στίχους Λήδας Ρουμάνη, Γεράσιμου Ευαγγελάτου, Οδυσσέα Ιωάννου και Θέμη Καραμουρατίδη και την ίδια περίοδο τον παρουσιάζουν στο Σταυρό του Νότου PLUS, ενώ επιστρέφουν και για δεύτερο κύκλο εμφανίσεων τον Οκτώβριο του ίδιου έτους.

Το Δεκέμβριο του 2014 κυκλοφορεί και πάλι από τη Feelgood Records η συνεργασία του Θέμη Καραμουρατίδη με τον Οδυσσέα Ιωάννου, τον Σωκράτη Μάλαμα και τη Νατάσσα Μποφίλιου με το όνομα *Πρώτες λέξεις*, ενώ παρουσιάζει στο Ίδρυμα Μιχάλης Κακογιάννης τη μουσική παράσταση "Plan B", με κουαρτέτο εγχόρδων και βασικό ερμηνευτή τον ίδιο.

Τον Μάρτιο του 2016 παρουσιάζει μαζί με τη Νατάσσα Μποφίλιου τη νεα τους μουσική παράσταση "Βαβέλ" στο Βοτανικός Live Stage σε επιμέλεια του Γεράσιμου Ευαγγελάτου. Ο ομώνυμος δίσκος σε μουσική του Θέμη Καραμουρατίδη και στίχους του Γεράσιμου Ευαγγελάτου κυκλοφορεί τον Ιούνιο του 2016 από την Feelgood Records.

Παράλληλα, στις 30 Μαρτίου 2016 ο ραδιοφωνικός σταθμός Μέντα 88 διοργανώνει μια βραδιά αφιερωμένη στον Θεμη Καραμουρατίδη, στον Σταυρό του Νότου. Ερμηνεύουν στο πλάι του οι Νατάσσα Μποφίλιου, Γιώτα Νέγκα και Μαριέττα Φαφούτη.

## Δισκογραφία
### 2007
*Εν λευκώ [CD-single] [στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Ν. Μποφίλιου]
**"Εν λευκώ"
**"Συννεφιά"

### 2008
*Μέχρι το τέλος [στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Ν. Μποφίλιου]
**"Αεράκι"
**"Μικρή διαφορά"
**"Σ΄ έχω βρει και σε χάνω"
**"Εκκρεμότητα"
**"Παρέα"
**"Αλεξάνδρας"
**"Μέχρι το τέλος"
**"Εν λευκώ"
**"Πρωινή μελαγχολία"
**"Δρόμος"
**"Συννεφιά"
**"Καραβάκια"

### 2009
*Τρία μυστικά [στίχοι: Γεράσιμος Ευαγγελάτος, μουσική: Θέμης Καραμουρατίδης, ερμηνεία: Ν. Μποφίλιου]
**"Με τσιγάρα βαριά"
**"Κοίτα εγώ"
**"Ευχαριστήριο"

### 2010
*Εισιτήρια διπλά [στίχοι: Γεράσιμος Ευαγγελάτος, μουσική: Θέμης Καραμουρατίδης, ερμηνεία: Ν. Μποφίλιου]
**"Οι ομπρέλες του Demy"
**"Σ' αυτό τον κόσμο"
**"Το μέτρημα"
**"Το τέλος στο σαλόνι"
**"Ο Λύκος"
**"Γεννήθηκα"
**"Σε ξεχώρισα"
**"Μεγάλες αγάπες"
**"Το ραντεβού"
**"Το αστέρι μου"
**"Οι πρώην"
**"Belle Rêve"

### 2011
*Έχω ένα σχέδιο [Ζωντανή ηχογράφηση από το θέατρο ΚΑΠΠΑ]
**"Έχω ένα σχέδιο" (στίχοι,μουσική,ερμηνεία: Θ. Καραμουρατίδης)
**"Δίδυμοι Έρωτες" (στίχοι: Π. Καρασούλος, μουσική: Θ. Καραμουρατίδης, ερμηνεία: Α. Μπουρδούμης)
**"Σ' έχω βρει και σε χάνω (Intro)" (μουσική:Θέμης Καραμουρατίδης / τσέλο: Άρης Ζέρβας)
**"Σ' άχω βρει και σε χάνω" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Ν. Μποφίλιου)
**"Ονειρεύομαι" (στίχοι, μουσική: Θ. Καραμουρατίδης, ερμηνεία: Ν. Κοντογεώργη, Ε. Μπενοβία, Κ. Ασπιώτης, Μ. Θεοχάρης)
**"Ταγκό του Μικρού Πρίγκιπα (Ορχηστρικό)" (μουσική: Θ. Καραμουρατίδης)
**"Κοίτα εγώ" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Ν. Μποφίλιου / Γ. Χαρούλης) 
**"Καραβάκια" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Α. Μπουρδούμης)
**"There she goes my beautiful world" (ερμηνεία: Θ. Καραμουρατίδης)
**"Εν Λευκώ" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Ν. Μποφίλιου)
**"Being alive" (ερμηνεία: Θ. Καραμουρατίδης)
**"Kothbiro" (ερμηνεία: Θ. Καραμουρατίδης / Γ. Χαρούλης)
**"Αυτό είμαι" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Ρ. Αντωνοπούλου)
**"Το αίμα" (στίχοι: Σ. Βλαχογιάννη, μουσική, ερμηνεία: Θ. Καραμουρατίδης)
**"Το τέλος του κόσμου" (στίχοι: Δ. Χαλιώτης, μουσική: Θ. Καραμουρατίδης, ερμηνεία: όλοι μαζί)
**"Αν αργήσω, κοιμήσου" (στίχοι: Ά. Δήμου, μουσική: Θ. Καραμουρατίδης, ερμηνεία: Ν. Κοντογεώργη, Ε. Μπενοβία, Κ. Ασπιώτης, Μ. Θεοχάρης, Θ. Καραμουρατίδης)
**"Κοίτα εγώ (encore)" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: όλοι μαζί)
**"Μάθε μου να περπατάω ξανά" (στίχοι, μουσική, ερμηνεία: Θ. Καραμουρατίδης)
**"Θρυψαλάκι" (στίχοι: Γ. Ευαγγελάτος, μουσική: Θ. Καραμουρατίδης, ερμηνεία: Γ. Νέγκα)
*Αν αργήσω, κοιμήσου [τα τραγούδια από το θεατρικό έργο του Άκη Δήμου] 
**"Έναρξη" [στίχοι: Άκης Δήμου, μουσική: Θέμης Καραμουρατίδης, ερμηνεία: ο θίασος της παράστασης]
**"Όταν μπορώ" [στίχοι: Άκης Δήμου, Θ. Καραμουρατίδης, μουσική: Θέμης Καραμουρατίδης, ερμηνεία: Χρήστος Γεωργαλής]
**"Όλες οι Blanche του κόσμου" [στίχοι: Άκης Δήμου, μουσική: Θέμης Καραμουρατίδης, ερμηνεία: Νάντια Κοντογεώργη]
**"Νάνι" [στίχοι: Άκης Δήμου, Θ. Καραμουρατίδης, μουσική: Θέμης Καραμουρατίδης, ερμηνεία: Μίνως Θεοχάρης]
**"Hollywood love theme" [ορχηστρικό του Θέμη Καραμουρατίδη]
**"Τα κυπαρίσσια" [στίχοι: Άκης Δήμου, μουσική: Θέμης Καραμουρατίδης, ερμηνεία: Ελευθερία Μπενοβία]
**"Καληνύχτα" στίχοι: Άκης Δήμου, μουσική: Θέμης Καραμουρατίδης, ερμηνεία: Κωνσταντίνος Ασπιώτης]
**"Παράθυρο" στίχοι: Άκης Δήμου, μουσική: Θέμης Καραμουρατίδης, ερμηνεία: Αλεξάνδρα Αϊδίνη]
**"Αν αργήσω κοιμήσου [στίχοι: Άκης Δήμου, μουσική: Θέμης Καραμουρατίδης, ερμηνεία: ο θίασος της παράστασης]

### 2012
*Οι μέρες του φωτός [στίχοι: Γ.Ευαγγελάτος, μουσική: Θ. Καραμουρατίδης, ερμηνεία: Ν. Μποφίλιου]
*CD 1
**"Οι μέρες του Φωτός"
**"Έτσι ειν' αυτά "
**"Το δωμάτιο"
**"Συνέχεια στα όρια"
**"Οι τελευταίες μέρες"
**"Μονόλογος"
*CD 2
**"Δεμένη"
**"Ο γλάρος"
**"Λοχαγός έρωτας"
**"Ας βρέχει"
**"Η καρδιά πονάει όταν ψηλώνει"
**"Εγώ μεγάλωνα για σένα"
*Όλα τα ΝΑΙ του κόσμου [κείμενα: Φ. Τσαλίκογλου, στίχοι: Ε. Βραχάλη, Ενορχηστρώσεις: Θ. Καραμουρατίδης]
**"Κάποτε δεν ήμουνα εγώ" [μουσική: Παναγιώτης Τσεβάς, ερμηνεία: Τάνια Τσανακλίδου]
**"Αυτό ήθελες για μένα" [απαγγελία: Πέγκυ Τρικαλιώτη]
**"Να νιώθω και ας μην καταλαβαίνω" [μουσική, ερμηνεία: Ανδριάνα Μπάμπαλη]
**"Μαθήματα Ζωγραφικής" [απαγγελία: Ρένη Πιττακή]
**"Όλα τα ναι του κόσμου" [μουσική: Κώστας Λειβαδάς, ερμηνεία: Ηρώ]
**"Να χάνομαι στην αγκαλιά σου" [απαγγελία: Αλέξανδρος Σταύρου & Μαριάννα Τουμασάτου]
**"Η πιο ωραία λέξη" [μουσική: Χάικ Γιαζιτζιάν, ερμηνεία: Γιώτα Νέγκα, Χάικ Γιαζιτζιάν]
**"Θέλω να μου μάθεις τη συνταγή για το μαντί" [απαγγελία: Μπέτυ Βαλάση]
**"Σ' αγαπώ θα πει" [μουσική: Θέμης Καραμουρατίδης, ερμηνεία: Θανάσης Αλευράς]
**"SMS" [μουσική, ερμηνεία: Νικόλας Μεταξάς]
**"Μη φύγεις μη" [απαγγελία: Γιούλικα Σκαφιδά]
**"Να μιλάω για σένα" [μουσική: Μιχάλης Κωτσόγιαννης, ερμηνεία: Φιλοθέη Μωρίκη]
**"Πέρα από το φόβο" [απαγγελία: Κάτια Δανδουλάκη & Οδυσσέας Παπασπηλιόπουλος]
**"Ραντεβού στη μία" [μουσική: Θοδωρής Μαραντίνης, ερμηνεία: Onirama]
**"Πού να σε βρω" [μουσική: Θέμης Καραμουρατίδης, ερμηνεία: Ελεωνόρα Ζουγανέλη]
**"Πιστεψέ με να υπάρχω" [απαγγελία: Καίτη Κωνσταντίνου]
**"Δε μ' αγαπάς, μ' αγαπάς" [μουσική: Θέμης Καραμουρατίδης, ερμηνεία: Δήμητρα Γαλάνη]
**"Αγάπη μου, μη λυπάσαι" [απαγγελία: Φωτεινή Τσαλίκογλου]
**"Καληνύχτα" [μουσική, ερμηνεία: Μιχάλης Χατζηγιάννης]

### 2014

*Καινούριο φιλί [μουσική: Θέμης Καραμουρατίδης, ερμηνεία: Γιώτα Νέγκα]
**"Καινούριο φιλί" (στίχοι: Γεράσιμος Ευαγγελάτος)
**"Σε ευθεία γραμμή" (στίχοι: Λήδα Ρουμάνη)
**"Αγάπη στις επαναλήψεις" (στίχοι: Λήδα Ρουμάνη)
**"Το σερί" (στίχοι: Οδυσσέας Ιωάννου)
**"Στα ψέματα" (στίχοι: Θέμης Καραμουρατίδης)
**"Το δίκιο μου" (στίχοι: Οδυσσέας Ιωάννου)
**"Όνομα δισύλλαβο" (στίχοι: Γεράσιμος Ευαγγελάτος)
**"Στο φιλικό" (στίχοι: Γεράσιμος Ευαγγελάτος)
**"Το μίσος" (στίχοι: Γεράσιμος Ευαγγελάτος)
**"Το τέλος του κόσμου" (στίχοι: Δημήτρης Χαλιώτης)
*Πρώτες Λέξεις [μουσική: Θέμης Καραμουρατίδης, στίχοι: Οδυσσέας Ιωάννου]
**"Τα όνειρα θα γυρίσουν" (ερμηνεία: Νατάσσα Μποφίλιου)
**"Οι πρώτες λέξεις" (ερμηνεία: Σωκράτης Μάλαμας)
**"Καλοκαίρι" (ερμηνεία: Νατάσσα Μποφίλιου)
**"Η μνήμη" (ερμηνεία: Σωκράτης Μάλαμας)
**"Ανάποδα" (ερμηνεία: Νατάσσα Μποφίλιου)
**"Το ποτάμι" (ντουέτο: Νατάσσα Μποφίλιου & Σωκράτης Μάλαμας)
**"Το όνομά μου" (ερμηνεία: Νατάσσα Μποφίλιου)
**"Η θάλασσα" (ερμηνεία: Σωκράτης Μάλαμας)
**"Η φλόγα" (ερμηνεία: Νατάσσα Μποφίλιου)
**"Τα μεγάλα πλοία" (ερμηνεία: Σωκράτης Μάλαμας)

### 2016
* Βαβέλ [μουσική: Θ. Καραμουρατίδης, στίχοι: Γ. Ευαγγελάτος, ερμηνεία: Ν. Μποφίλιου]
** "Τα δικά μου τραγούδια"
** "Ο άνθρωπος του κόσμου"
** "Η ομορφιά στην Αθήνα"
** "Hotel Vienna"
** "Αντιγόνη"
** "Βαβέλ"
** "Ο αητός της αγάπης"
** "Δάκρυ"
** "Ανταλλάγματα"
** "Τα μεθύσια"
** "Τα επόμενα φιλιά"
** "Οι επιζώντες" (Άλλη μια χρονιά)

## Συμμετοχές

*Δεύτερη Ακρόαση της Μικρής Άρκτου (2004) 
**"Το χαλί" (μουσική: Θ. Καραμουρατίδης, στίχοι: Γ. Ευαγγελάτος, ερμηνεία: Μ. Δημητρούλα)
**"Ονειρεύομαι" (στίχοι/μουσική: Θ. Καραμουρατίδης, ερμηνεία: SoNaMa)
*Island 4 (2004)
**"Ονειρεύομαι" (remix) (στίχοι/μουσική: Θ. Καραμουρατίδης, ερμηνεία: SoNaMa)
*Ο κήπος των ευχών (Μάριος Φραγκούλης / SONY) (2005)
**Δίδυμοι Έρωτες (μουσική: Θ. Καραμουρατίδης, στίχοι: Π. Καρασούλος)
**Τα περιττά (μουσική: Θ. Καραμουρατίδης, στίχοι: Π. Καρασούλος)
*One for the road (Δώρος Δημοσθένους / Μικρή Άρκτος) (2008)
**"Έχω ένα σχέδιο(θα φύγω)" (μουσική, στίχοι: Θ. Καραμουρατίδης)
*Προσωπογραφία (Τάνια Τσανακλίδου / Lyra) (2009)
**"Νύχτα της φωτιάς" (μουσική: Θ. Καραμουρατίδης, στίχοι: Γ. Ευαγγελάτος)
**"Αυτό είμαι" (μουσική: Θ. Καραμουρατίδης, στίχοι: Γ. Ευαγγελάτος)
*Δεν έχω μάτια να δεις (Γεωργία Νταγάκη / Ακτή) (2010)
**"Τι μένει" (μουσική: Θ. Καραμουρατίδης, στίχοι: Γ. Ευαγγελάτος)
*Μια πόλη για δύο (Ρίτα Αντωνοπούλου / Legend) (2011) 
**"Η σειρά μας" (μουσική: Θ. Καραμουρατίδης, στίχοι: Γ. Ευαγγελάτος)
**"Το τρίτο πρόσωπο" (μουσική: Θ. Καραμουρατίδης, στίχοι: Γ. Ευαγγελάτος)
**"Στο φιλικό" (μουσική: Θ. Καραμουρατίδης, στίχοι: Γ. Ευαγγελάτος)
**"Μας ταιριάζει η ζωή" (μουσική: Θ. Καραμουρατίδης, στίχοι: Ο. Ιωάννου)
*Live (Γιώργος Περρής / Heaven) (2012)
**"Μάθε μου να περπατάω ξανά" (μουσική, στίχοι: Θ. Καραμουρατίδης)
*Τρεις τελείες (Παρασκευάς Καρασούλος / Μικρή Άρκτος) (2012)
**"Δίδυμοι Έρωτες" (μουσική: Θ. Καραμουρατίδης, στίχοι: Π. Καρασούλος, ερμηνεία: Μ. Φραγκούλης)
**"Τα περιττά" (μουσική: Θ. Καραμουρατίδης, στίχοι: Π. Καρασούλος, ερμηνεία: Μ. Φραγκούλης)
*Γλυκό πρωί (Μαρίζα Ρίζου / Phonograph) (2013)
**"Παράταση" (μουσική: Δημήτρης Σιάμπος, στίχοι: Μαρίζα Ρίζου, ντουέτο με τη Μαρίζα Ρίζου)
*Μετακόμιση Τώρα (Ελεωνόρα Ζουγανέλη / EMI) (2013)
**"Να 'σαι καλά" (μουσική: Θ. Καραμουρατίδης, στίχοι: Γ. Ευαγγελάτος)
**"Μονάχα εγώ" (μουσική: Θ. Καραμουρατίδης, στίχοι: Γ. Ευαγγελάτος)
**"Δεν είμαι αυτή" (μουσική: Θ. Καραμουρατίδης, στίχοι: Γ. Ευαγγελάτος)
**"Που να σε βρω" (μουσική: Θ. Καραμουρατίδης, στίχοι: Ε. Βραχάλη)
**"Όμηρος" (μουσική: Θ. Καραμουρατίδης, στίχοι: Γ. Ευαγγελάτος)
*Fish (Tareq / UNDO Records-EMI Greece) (2013)
**"The Knight" (μουσική: Θ. Καραμουρατίδης, στίχοι: Γ. Ευαγγελάτος)
*Στόχος (Πάνος Μουζουράκης / ΜΙΝΟS-EMI) (2014)
**"Ένα τραγούδι που δε μπορεί να γραφτεί" (μουσική: Θ. Καραμουρατίδης, στίχοι: Π. Μουζουράκης)

## Μουσική για ταινίες, θεατρικές και μουσικές παραστάσεις
*"Μικρός Πρίγκιπας:Πλανήτης Β612" (2008)
*"Μια Χαρά στο φουαγιέ" (Χαρά Κεφαλά) (2008)
*"Το Αλάτι" (μουσική: Θ. Καραμουρατίδης, στίχοι: Γ. Ευαγγελάτος) (2008)
*"Έχω μια λέξη" (μουσική: Θ. Καραμουρατίδης, στίχοι: Γ. Ευαγγελάτος)  (2008)
*"Toilet Stories"  (2009)
*"Μην παίζεις με τα χώματα" (2010)
*"The killer show"  (2010)
*"Belle Reve" (2010)
*"Κραχ" (2010)
*"The Feeding" (ταινία μικρού μήκους του Γιώργου Κασσαπίδη) (2010)
*"Αν αργήσω, κοιμήσου"  (2011)
*"Το Πάρτυ της Βασίλισσας"  (2011)
*"Αθανασία"  (2012)
*"Η μικρή μας πόλη" (2012)
*"Να ΄ρθω μαζί σου" (2013)
*"Ή" (2013)
*"Ο Θεός βαριέται τώρα τελευταία" (2014)
*"Σκάσε και φίλα με" (2014)
** Χαιρέτα μου τον Πλάτανο* (2020)
** Ζακέτα να πάρεις * (2021)

## Παραπομπές


Καραμ
Καραμ